Αντιφάνης ο Δήλιος

Ο Αντιφάνης ο Δήλιος, υπήρξε σημαντικός ιατρός καθώς μνημονεύεται από τον Γαληνό, τον Καίλιο Αυρηλιανό και τον Κλήμη τον Αλεξανδρέα. Ελάχιστα είναι γνωστά για τη ζωή και το έργο του. Πιστεύεται ότι έδρασε πριν ή κατά τη διάρκεια του πρώτου μισού του 2ου αι. μ.Χ. καθώς ο Καίλιος Αυρηλιανός αναφέρεται σε μια ιατρική πραγματεία του Αντιφάνη με τίτλο Πανόπτης. Σύμφωνα με τον Κλήμεντα τον Αλεξανδρέα, ο Αντιφάνης θεωρούσε ότι η μόνη αιτία των νόσων του ανθρώπου είναι η μεγάλη ποικιλία των τροφών. "᾿Αντιφάνης δὲ ὁ Δήλιος ἰατρὸς καὶ μίαν τῶν νόσου αἰτιῶν ταύτην εἴρηκεν τῶν ἐδεσμάτων τὴν πολυειδίαν" .

Το μοναδικό απόσπασμα από έργο του Αντιφάνη διασώζεται μέσω της γαληνικής ιατρικής πραγματείας Περὶ συνθέσεως φαρμάκων τῶν κατὰ τόπους και αφορά μια οδοντική φαρμακοθεραπεία.

Πηγές 
Κουτρούμπας Δ. Η Οδοντιατρική στον Αρχαίο Κόσμο. Ερευνητική Μονογραφία. Αθήνα: Ε.Κ.Π.Α. 2016.

Αναφορές 

Αρχαίοι Έλληνες ιατροί